
[image: image1.png]



Parlamentul  României

Camera  Deputaţilor
Comisia pentru Sănătate şi Familie             Nr. 28/ 48 / 20  martie  2013 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.79/2012 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu Mureş ,trimis Comisiei pentru sănătate şi familie spre dezbatere,  în fond, în procedură de urgenţă, cu adresa nr. PLx 59 din 25 februarie 2013.
În raport cu obiectul şi conţinutul reglementării, proiectul de lege face parte din categoria legilor ordinare.
              PREŞEDINTE,                                          SECRETAR,

              Rodica Nassar                                           Florin Buicu

Parlamentul  României

Camera  Deputaţilor
Comisia pentru Sănătate şi Familie              Nr. 28/ 48 /20  martie  2013
R A P O R T  

asupra  proiectului de Lege privind aprobarea Ordonanţei de urgenţă a Guvernului nr.79/2012 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu Mureş
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.79/2012 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu Mureş   , trimis cu adresa nr. PLx 59 din 25 februarie 2013.
Senatul, în calitate de primă Cameră sesizată, a adoptat proiectul de lege , în şedinţa din 18 februarie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.1006 din 29.11.2012) cu observaţii şi propuneri;
· avizul favorabil al Comisiei juridice, de disciplină şi imunităţi ( nr.PLx 59 din 6 martie 2013) ;
· avizul favorabil al Comisiei pentru administraţie publică, amenajarea teritoriului şi echilibru ecologic ( nr.26/79 din 5 martie 2013);

· avizul favorabil al Comisiei pentru buget, finanţe şi bănci    ( nr.22/80 din 5 martie 2013);
· punctul de vedere al Ministerului Sănătăţii (nr.EN 2058/4.03.2013 ) .
Proiectul de lege  are ca obiect de  reglementare crearea cadrului  legal pentru  aplicarea sistemului de acordare a asistenţei de urgenţă cu  elicoptere la  nivel naţional, realizându-se  practic operaţionalizarea la întregul teritoriu naţional. De asemenea, se simplifică procedurile de desemnare a unităţilor sanitare ca operatori medicali, dându-se posibilitatea desemnării altor operatori medicali prin  hotărâre a Guvernului, la propunerile ministrului sănătăţii şi ale ministrului administraţiei şi internelor.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege, în şedinţa din 19 martie  2013. La lucrările comisiei au fost prezenţi  19 deputaţi din totalul de 20 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.79/2012 pentru modificarea şi completarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordate cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu Mureş , în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare. 
              PREŞEDINTE,                                          SECRETAR,

              Rodica Nassar                                           Florin Buicu
Întocmit, 
 Cristina Bologan – expert  parlamentar

